
Finnish leid 


The Finnish leid (cryed suomi in Finnish) is the heidmaist leid 
that is spoken in Finland. It belangs the Finno-Ugrian curn. 
Finnish is sib tae Estonian, the ae near kin it haes is (Hungarian 
the ither main Finno-Ugrian leid, but syne the twa "brainches" wis 
sindert some twa thoosan year syne, thay arna gey seemilar at aw). 
The kyns o finnish ( Meankieli an Kven ) in nortern swaden an 
norawa can be thir own leids. 

History 


Finnish developed frae the Finno-Ugric curn an bi the Middle 
Ages wis the leid spak bi maist Finns. Housome'er, syne Finland 
wis thirlt tae Swaden at the stairt o the Middle Ages, it haedna ony 
status in its ain kintra. Admeenistration wis aye cairiet oot in 
Swadish an aw releegious makers wis in the Laitin. The law status 
0 Finnish meant that it didna develop a scrieven form tilt the 16t 
century. Aw eddication, leetaratur etc. wis scrieven aither in 
Swadish or Laitin. As thare wisna a staundart scrieven form it wis 
gey fickle for fowk tae learn it or tae uise it as a means o scrieven 
communication. Awtho it is true that mony leids wisna 
staundartised at this time, Finnish haed tae deal wi bein o sic a 
laich status an aw. 

It teuk the wark o the Lutheran Beeshop Mikael Agricola in his 
translation o The New Testament intae Finnish tae gie it a staundart 
form. Syne a central pynt o the Reformation wis the settin furth o 
the Bible in vernacular leids, Agricola wis keen tae gie the Finns 
the Screeptur in thair ain leid. His phonetic spellin seestem wisna 
haily conseestant, but it gied Finnish a framewark that the current 
seestem is taen frae. Maugre the wark o Agricola, Finnish still 
haedna ony offeecial status at the stairt o the 19t century, as 
Swadish wis still uised in aw offeecial spheres, includin 
eddication. Housome'er, whan the Finnish naitional epic Kalevala 
wis setten furth in 1835, it raised a wheen o naitional speerit , 
includin the hankerin efter the upbiggin an promotion o the 
Finnish leid. As fowk becam mair determined tae uise Finnish, it 
grew an slawly becam the dominant leid in govrenment an 
eddication, achievin offeecial status in 1863. The strauchle tae gie 
a heize the Finnish leid frae its unco law status in the 19t Cntury is 
kent as the Finnish Leid Strauchle . 

The day it is the maist uised leid in Finland (spoken bi 91.7% o the 
kintra), an alang wi Swadish is ane o the twa offeecial leids o that 
kintra. 

Spellin an Soondin 


Finnish uises a phonetic spellin seestem. Ilka soond is shawn bi ae 
letter an ilka letter is soondit. 


Consonants 

Finnish haes 13 consonants - thay are soondit: 

D lik the d in dae. It niver stairts a wird that is o Finnish oreegin, 
an it disna end them forby (e.g. taide, that means airt) 

G anerly comes efter n. The ng is soondit as in lang ( sangen - 

gey) 

H lik h in haver, but hairder (heti - at ance, Lahti - a Finnish 
clachan) 

J liky in yett (ja - an, kirja - beak) 

K lik k in ken (koira - dug) 

L lik / in lang (talo - hoose) 


ISO 639-1 

fi (https:// 

WWW. loc.gov/ 

standards/is 

o639-2/php/l 

angcodes_nam 

e.php?iso_63 

9_l=fi) 

ISO 639-2 

fin (http 

s ://WWW. loc. 

gov/standard 

s/iso639-2/p 

hp/langcodes 

_name.php?co 

de_ID=141) 

ISO 639-3 

fin 

Glottolog 

finnl318 (ht 

tp://glottol 

og.org/resou 

rce/languoi 

d/id/finnl31 

8)W 

Linguasphere 

41-AAA-a 



Offeecial leid. 
Spoken bi a minority. 


M lik m in maun (huonompi - waur) 


N lik n in nae, but afore g an k as in lang (niin - sae, sangen - gey) 


P lik p in poke (lapsi - bairn) 


R rowed as it is in Scots (raha - siller) 














S lik s in sned (iso - muckle) 

T lik t in tae (musta - black) 

V lik V in vane (yoi - butter) 

B, C, F, Sh an ithers anerly hap in a tait o fremmit soorces, an is soondit mair or less as in the oreeginal. For 
ordinar, but, Finns tends tae adapi wirds that's brocht in tae thair ain soond seestem 

thus the Inglis wird bomb is adaptit tae pommi in Finnish. 

Vowels 

A lik a in Aibertay (asua - tae bide) 

E lik e in ken (hevonen - cuddy) 

I lik i in nip {ihminen - wicht) 

Olik aw in waw (alia - tae be) 

U lik u in buit(?) (hupsu - glaikit) 

Y lik u in French entendu or the German u. Gin ye shape yer mooth as if tae say oo an syne ettle tae say the 
cutty i in nip ye'll no be faur wrang. (yksi - ane) 

A lik a in hat (dkkid - suddent) 

O lik er in Erse (tyttd - lassie) 

Dooble Letters 

Ilka letter is soondit in Finnish, includin dooble consonants an dooble vouels. 
kuka means wha; kukka means flouer (here the twa k soonds is a tait lik in tick coat), 
katua means tae regret; kaatua means tae faw (here the dooble vouel maks the a soond langer) 
muta (glaur), mutta (but, but can mean ither an aw), muuttaa (tae chynge). 


Stress 

The stress aye faws on the first seelable. Sae the caiptial ceety o Finland, Helsinki, in soondit Helsinki an no 
Helsinki as fremit fowk aften cries it. In compound wirds (that Finnish haes mony o), the first seelable o ilka 
pairt taks the stress. 

Grammar 


Finnish grammar is gey complicate an fickle tae learn. For exemplar, it haes 15 cases, that's a wheen mair 
nor maist leids that for ordinar haes aicht or fewer. Insteid o uisin preposeetions sic as tae, frae an in as 
maist leids daes, Finnish uises a wheen o suffixes for tae shaw case. Thir is eikit til noons, pronouns. 




adjectives an infinitives, that thare is fewer o. It haes 15 equeevelant plural forms an aw, that micht need 
consonant or vouel chynges an aw! 


Airticles 

Unlik the muckle feck o leids, Finnish haesna airticles o ony kynd, definite or indefinite. Sae the wird 
voileipa can mean a piece, the piece or juist piece, lippenin on the context. 


Gender 

Finnish haesna ony grammatical genders, an it disna mak ony disteenction atween "he" an "she". The 
pronoon him is uised for the baith. 

Exemplars 

■ Kyi la - Aye 

■ El - Nae 

■ Olkaa hyva - Please 

■ Kiitos - Thank ye 

■ HyvM huomenta - Guid mornin 

■ HyvM paivM - Guid efternuin 

■ HyvM iltaa - Guid forenicht 

■ HyvM yota - Guid nicht 

■ Kuinka voitte? - Whit like? 

■ Kiitos hyvin. Enta te? - Gey weel, thanks. An yersel? 

See Forby 

■ Kalevala 

■ Finnish Leid Strauchle 

■ Finland 

